CELEX: 31983D0550
Language: el
Date: 1983-11-07 00:00:00
Title: 83/550/ΕΟΚ: Απόφαση της Επιτροπής της 7ης Νοεμβρίου 1983 σχετικά με την εκκαθάριση των λογαριασμών που υποβλήθηκαν από την Ιταλική Δημοκρατία στα πλαίσια των δαπανών επισιτιστικής βοήθειας σε σιτηρά του οικονομικού έτους 1975 (Το κείμενο στην ιταλική γλώσσα είναι το μόνο αυθεντικό)

Avis juridique important

|

31983D0550

83/550/ΕΟΚ: Απόφαση της Επιτροπής της 7ης Νοεμβρίου 1983 σχετικά με την εκκαθάριση των λογαριασμών που υποβλήθηκαν από την Ιταλική Δημοκρατία στα πλαίσια των δαπανών επισιτιστικής βοήθειας σε σιτηρά του οικονομικού έτους 1975 (Το κείμενο στην ιταλική γλώσσα είναι το μόνο αυθεντικό)  

Επίσημη Εφημερίδα αριθ. L 322 της 19/11/1983 σ. 0049 - 0050

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 7ης Νοεμβρίου 1983  σχετικά με την εκκαθάριση των λογαριασμών που υποβλήθηκαν από την Ιταλική Δημοκρατία στα πλαίσια των δαπανών επισιτιστικής βοήθειας σε σιτηρά του οικονομικού έτους 1975  (το κείμενο στην ιταλική γλώσσα είναι το μόνο αυθεντικό)  (83/550/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1703/72 του Συμβουλίου της 3ης Αυγούστου 1972 περί τροποποιήσεως του κανονισμού (ΕΟΚ) αριθ. 2052/69 όσον αφορά την κοινοτική χρηματοδότηση των δαπανών που προκύπτουν από την εκτέλεση της συμβάσεως επισιτιστικής βοηθείας του 1967 και περί του καθορισμού των κανόνων της κοινοτικής χρηματοδοτήσεως των δαπανών που προκύπτουν από την εκτέλεση της συμβάσεως επισιτιστικής βοηθείας του 1971 (1), και ιδίως το άρθρο 9 παράγραφος 3,  τον κανονισμό (ΕΟΚ) αριθ. 2681/74 του Συμβουλίου της 21ης Οκτωβρίου 1974 περί κοινής χρηματοδοτήσεως των δαπανών που προκύπτουν από την προμήθεια γεωργικών προϊόντων λόγω της επισιτιστικής βοηθείας (2),  ύστερα από διαβουλεύσεις με την Επιτροπή του ΕΓΤΠΕ,  Εκτιμώντας:  ότι, σύμφωνα με το άρθρο 2 του κανονισμού (ΕΟΚ) αριθ. 522/73 της Επιτροπής της 14ης Φεβρουαρίου 1973 περί των λεπτομερειών εφαρμογής του κανονισμού (ΕΟΚ) αριθ. 1703/72 (3), η Ιταλική Δημοκρατία διαβίβασε στην Επιτροπή τις αιτιολογικές καταστάσεις που είναι αναγκαίες για την εκκαθάριση των λογαριασμών·  ότι μπορούν να χρηματοδοτηθούν, υπό την έννοια των άρθρων 7 και 8 του κανονισμού (ΕΟΚ) αριθ. 1703/72, μόνο η αξία του προϊόντος και τα έξοδα μεταφοράς και διανομής σύμφωνα με τους ισχύοντες κανόνες· ότι, ένα τμήμα των δαπανών που έχουν δηλωθεί, και που ανέρχονται σε 1 746 823 050 ιταλικές λίρες, θα αποτελέσει αντικείμενο, μετά από επαλήθευση, χρηματοδότησης στα πλαίσια της εκκαθάρισης των δαπανών του οικονομικού έτους 1976· ότι το κράτος μέλος ενημερώθηκε λεπτομερώς σχετικά με τις μειώσεις και γνωστοποίησε τη θέση του σχετικά,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Οι λογαριασμοί των υπηρεσιών και οργανισμών που έχουν εξουσιοδοτηθεί από την Ιταλική Δημοκρατία να καταβάλουν τις δαπάνες επισιτιστικής βοήθειας σε σιτηρά στα πλαίσια του οικονομικού έτος 1975, εκκαθαρίζονται όπως αναφέρεται στο παράρτημα.  Άρθρο 2  Η παρούσα απόφαση απευθύνεται στην Ιταλική Δημοκρατία.  Βρυξέλλες, 7 Νοεμβρίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 180 της 8. 8. 1972, σ. 1.  (2) ΕΕ αριθ. L 288 της 25. 10. 1974, σ. 1.  (3) ΕΕ αριθ. L 50 της 23. 2. 1973, σ. 33.  ΠΑΡΑΡΤΗΜΑ  Εκκαθάριση των λογαριασμών των υπηρεσιών και οργανισμών που έχουν εξουσιοδοτηθεί στην Ιταλία να καταβάλουν τις δαπάνες των προγραμμάτων επισιτιστικής βοήθειας σε σιτηρά  1.2 // 1. Διαθέσιμα ποσά μετά την εκκαθάριση των λογαριασμών 1974  // 4 176 005 977 Lit  // 2. Προκαταβολές που αποφασίστηκαν για το οικονομικό έτος 1975 για τα προγράμματα επισιτιστικής βοήθειας  // 12 125 000 000 Lit  // 3. Σύνολο για την κάλυψη των δαπανών του οικονομικού έτους 1975  // 16 301 005 977 Lit  // 4. Δαπάνες που πραγματοποιήθηκαν στα πλαίσια του οικονομικού έτους 1975 και που επιβαρύνουν το κεφάλαιο 92: δαπάνες επισιτιστικής βοήθειας του γενικού προϋπολογισμού των Ευρωπαϊκών Κοινοτήτων  // 11 789 529 003 Lit  // 5. Διαθέσιμα ποσά μετά την εκκαθάριση των λογαριασμών του οικονομικού έτους 1975  // 4 511 476 974 Lit